
בהמשך לפנייתך שבסימוכין, הריני להשיבך כדלקמן:
1. [bookmark: _GoBack]בסעיף 5(א) לבקשתך ביקשת לקבל סיכומי פגישות, מידע אקטוארי וכן כל חומר רלוונטי אחר שהוגש לממונה על שוק ההון, ביטוח וחיסכון בנוגע לתכנית הביטוח שבנדון על ידי חברת הביטוח הרלוונטית וכן כל מידע אחר הנוגע להחלטות בדבר עדכון דמי הביטוח בתכנית שבנדון. בקשתך זו נדחית בהתאם לסעיפים 9(א)(4), 9(ב)(1),  ו-9(ב)(4) לחוק חופש המידע, תשנ"ח-1998 (להלן - חוק חופש המידע) ובהתאם לסעיף 50א לחוק הפיקוח על שירותים פיננסיים (ביטוח), תשמ"א-1981 (להלן חוק הפיקוח על הביטוח) הקובע כי "הממונה, עובד הכפוף לו, או מי שפועל מטעמו, לא יגלה ידיעה ולא יראה מסמך שנמסרו לו מכוח תפקידו או סמכויותיו לפי חוק זה, אלא לצורך הליך פלילי, או אם הממונה ראה צורך בכך לשם דיון בועדה".
1. בסעיף 5(ב) לבקשתך ביקשת לקבל סיכומי דיונים והחלטות שסוכמו בין הממונה על שוק ההון לבין הסתדרות הגמלאים. בקשתך זו נדחית בהתאם לסעיף 9(ב)(3) לחוק חופש המידע, הקובע כי רשות ציבורית אינה חייבת למסור מידע "אודות פרטי משא ומתן עם גוף או עם אדם שמחוץ לרשות" ובהתאם לסעיף 50א לחוק הפיקוח על ביטוח המצוטט לעיל.
1. לאור האמור לעיל ומכיוון שהמידע האמור הועבר לרשות בהתאם לסמכויותיה לפי חוק הפיקוח על הביטוח, אין באפשרותנו למסור את המידע המבוקש על ידך. 
1. עם זאת, ולנוכח בקשתך, אנו מצרפים בזאת את ההיתר להפעלת תכנית הביטוח, היתר מיום 12 בפברואר 2018. 
1. בהתאם לסעיף 7(ו) לחוק, הריני להודיעך על זכותך לעתור נגד החלטה זו לבית המשפט לעניינים מנהליים בירושלים.
בכבוד רב,

